14. ΣΥΝΤΑΚΤΙΚΗ ΠΡΑΞΙΣ υπ' αριθ.4 της 10/14 Ιαν. 1974 (ΦΕΚ Α' 10) Περί τρόπου πληρώσεως δημοσίων τινών θέσεων και ρυθμίσεως ζητημάτων Διοικήσεως και προσωπικού νομικών τινών προσώπων. Άρθρ.1.-1.Επί εν έτος από της ενάρξεως ισχύος της παρούσης, επιτρέπεται η απόλυσις των επί επί α' και β' βαθμοίς υπαλλήλων της κατηγορίας ειδικών θέσεων, ως και των επί 1ω βαθμώ δημοσίων διοικητικών υπαλλήλων, υπαλλήλων Νομικών Προσώπων Δημοσίου Δικαίου, υπαλλήλων της Βουλής και υπαλλήλων Δήμων δια Π.Δ/τος, εκδιδομένου προτάσει του Πρωθυπουργού και του κατά περίπτωσιν αρμοδίου Υπουργού. 2.Κατά το αυτόν χρονικόν διάστημα, άπασαι αι κατά τα ανωτέρω κεναί ή κενούμεναι θέσεις, δύναται δι' αποφάσεως του Υπουργικού Συμβουλίου, μετ' εισήγησιν του αρμοδίου Υπουργού και άνευ ετέρας διατυπώσεως, να πληρώνται και δια διορισμού ως μετακλητών υπαλλήλων πτυχιούτων ανωτάτων σχολών, οι οποίοι ως εκ των εν γένει προσόντων, της εμπειρίας και των γνώσεών των, δύνανται να συμβάλλουν εις την αποδοτικωτέραν διεξαγωγήν του έργου των ως άνω υπηρεσιών. Δυνάμει του Ν.Δ.394/1974 (τόμ.29 σελ.90,650) επί των ανωτέρω υπαλλήλων έχουσιν ανάλογον εφαρμογήν αι διατάξεις του Ν.Δ.17/1968 (τόμ. 29 σελ.90,42). 3.Αι αποδοχαί των κατά την προηγουμένην παράγραφον διοριζομένων, καθοριζόμεναι δια κοινής αποφάσεως του Πρωθυπουργού, του Υπουργού Οικονομικών και του αρμοδίου κατά περίπτωσιν Υπουργού, δεν δύνανται να είναι ανώτεραι του βασικού μισθού και των επί τούτου πάσης φύσεως επιδομάτων, προσαυξήσεων και λοιπών παροχών των καταβαλλομένων εις τους μονίμους ισοβάθμους των. 4.Εντός του κατά την παρ.1 οριζομένου χρόνου, διά κοινής αποφάσεως του Πρωθυπουργού και του κατά περίπτωσιν αρμοδίου Υπουργού, δύναται να κηρυχθή λήξασα η θητεία ή οιαδήποτε δημοσίου ή ιδιωτικού δικαίου σύμβασις προσφοράς υπηρεσιών ή έργου παντός συνδεομένου δια τοιαύτης σχέσεως μετά του Δημοσίου. Αι διατάξεις της παρούσης παραγράφου δεν έχουν εφαρμογήν επί του κατά την παρ.1 του άρθρ.1 του Ν.Δ.385/1969 (κατωτ. σελ.358,61) κατέχοντος οργανικάς θέσεις προσωπικού των Δημοσίων Υπηρεσιών. 5.Αι διατάξεις των προηγουμένων παραγράφων εφαρμόζονται και επί απολύσεως, ως και επί πληρώσεως κενών ή κενουμένων θέσεων Γενικών Γραμματέων και Γραμματέων Σχολών των Ανωτάτων Εκπαιδευτικών Ιδρυμάτων. Τας θέσεις ταύτας δύνανται να καταλαμβάνουν και μόνιμοι υπάλληλοι, ασχέτως βαθμού. 6.Εντός του κατά την παρ.1 οριζομένου χρόνου, δύναται δι' αποφάσεως του Πρωθυπουργού εκδιδομένης επί τη προτάσει του αρμοδίου κατά περίπτωσιν Υπουργού, να κηρυχθή λήξασα:α)η θητεία των Διοικητικών Συμβουλίων των Νομικών Προσώπων Δημοσίου Δικαίου, των Δημοσίων Επιχειρήσεων, των Ιδρυμάτων των υπαγομένων εις τας διατάξεις του Α.Ν.2039/1939 (τόμ. 24 σελ. 135) των Νομικών Προσώπων Ιδιωτικού Δικαίου, των οπωσδήποτε επιχορηγουμένων υπό του Δημοσίου, των Οργανισμών Κοινής Ωφελείας ή απολαυόντων ειδικών προνομίων ή οπωσδήποτε επιχορηγουμένων υπό του Δημοσίου, και πάσης επιχειρήσεως, εις την οποίαν μετέχει διά κεφαλαίων το Δημόσιον ή έτερον εκ των ανωτέρω Νομικόν Πρόσωπον, Επιχείρησις, Οργανισμός ή Ιδρυμα και β)η θητεία και οιαδήποτε σύμβασις προσφοράς υπηρεσιών (εμμίσθου εντολής, εργασίας κλπ.) των Διοικητών, Υποδιοικητών, Γενικών Διευθυντών και Αναπληρωτών ή Βοηθών αυτών, εντεταλμένων Συμβούλων, Συμβούλων και Συνεργατών εν γένει, Κυβερνητικών Επιτρόπων, Νομικών Συμβούλων και Δικηγόρων των ανωτέρω Νομικών Προσώπων, Οργανισμών, Επιχειρήσεων και Ιδρυμάτων. Αι κατά την παρούσαν παράγραφον κενούμεναι θέσεις δύναται να πληρούνται δι' αποφάσεως του Πρωθυπουργού, εκδιδομένης μετά πρότασιν του Αρμοδίου Υπουργού. Προκειμένου περί των υπαγομένων εις τας διατάξεις του Α.Ν.2039/1939 Ιδρυμάτων, η διάρκεια της ασκήσεως των καθηκόντων των κατά τας διατάξεις της παρούσης παραγράφου διοριζομένων δεν δύναται να διαρκέση πέραν της διετίας από της ενάρξεως της ισχύος της παρούσης. 7.Τα καθήκοντα των μελών του Υπουργικού Συμβουλίου, των Υφυπουργών και των Γενικών Γραμματέων Υπουργείων δεν είναι ασυμβίβαστα προς την ιδιότητα τακτικού μέλους δικαστηρίου οιασδήποτε κατηγορίας ή εισαγγελέως και προς την ιδιότητα οργάνου, υπαλλήλου, εκπροσώπου ή συμβούλου, συνδεομένου δι' οιασδήποτε σχέσεως μετά δημοσίου ή κοινωφελούς οργανισμού, δημοσίας επιχειρήσεως, ή επιχειρήσεως κοινής ωφελείας και τραπέζης, των οποίων το μετοχικόν κεφάλαιον ανήκει κατ' απόλυτον πλειονοψηφίαν εις το Δημόσιον ή εις Νομικά Πρόσωπα Δημοσίου Δικαίου. Οι διοριζόμενοι ως μέλη του Υπουργικού Συμβουλίου, Υφυπουργοί ή Γενικοί Γραμματείς Υπουργείων δεν δύνανται να ασκούν παραλλήλως έργα οιασδήποτε ετέρας θέσεως, της ασκήσεως των έργων τούτων αναστελλομένης κατά το αντίστοιχον χρονικόν διάστημα. 8.Κατά των επί τη βάσει των παρ.1,2,4,5 και 6 του παρόντος άρθρου εκδιδομένων πράξεων, δεν χωρεί  προσφυγή  ή  αίτησις   ακυρώσεως   ενώπιον του Συμβουλίου Επικρατείας, ουδ' αγωγή επί αποζημιώσει ενώπιον των τακτικών δικαστηρίων. Άρθρ.2.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Αντί για την σελ. 422,07(α)  Σελ. 422,07(β) Τεύχος 1189-Σελ.51 Εκκαθαρίσεις Δημοσίων Υπαλλήλων 2.Η.α.14 